John Darwin Hinds

Gwleidydd oedd John Darwin Hinds (28 Rhagfyr 1922 – 15 Mawrth 1981) ac fe oedd y cynghorydd Du cyntaf a'r cynghorydd Mwslimaidd cyntaf yng Nghymru. Cafodd ei benodi fel cynghorydd ym 1958. Daeth yn faer Du cyntaf Cymru hefyd ym 1975.  Ei chwaer hŷn, Elvira Gwenllian Payne (a elwir yn Gwen),  oedd cynghorydd benywaidd Du gyntaf yng Nghymru.

 Bywyd cynnar 
Ganwyd Hinds ym Maerdy ac roedd yn fab i Leonard Hinds a Gwenllian Hinds (ganwyd Lloyd). Treuliodd ei plentyndod ar Stryd Morgan yn y Barri. Roedd yn un o chwech blant  ac yn frawd iau i Elvira Gwenllian Payne, cynghorydd benywaidd Du gyntaf yng Nghymru. Roedd ei dad o Barbados yn wreiddiol ac oedd yn gyn-forwyr masnachol. Ganwyd ei mam yn y Barri. Enillodd ei dad y Fedal Rhyfel y Morwyr Masnachol ym 1919 ac ar ôl y rhyfel, gweithiodd fe fel löwr glo ym Maerdy.

Ar ôl gadael ysgol, gweithiodd Hinds yn y pyllau glo ym Margod, fel ei dad, cyn cael y cyfle i symud i Lundain i weithio yn y Swyddfa Drefedigaethol. Dechreuodd ei diddordeb mewn gwleidyddiaeth yn ystod ei amser yno.

 Gyrfa wleidyddol a'i waith cymunedol 
Penderfynodd Hinds ddychwelyd i Gymru a throi at Islam ar ôl ddal twbercwlosis a bron yn colli ei fywyd. Tua'r un adeg, ymunodd Hinds â'r Blaid Lafur a dechreuodd fe i weithio ar faterion cymdeithasol yn yr ardal.

Cafodd Hinds ei etholiad i Gyngor Tref y Barri ym 1958. Ef oedd cynghorydd Mwslimaidd, a chynghorydd Du cyntaf Cymru. Roedd yn siaradwr Cymraeg rhugl. Ar y pryd, fe oedd un o ddim ond tair gynghorydd oedd yn gallu siarad Cymraeg. 

Ym 1975, daeth yn faer Du cyntaf yng Nghymru, drwy ddod yn faer Cyngor Bro Morgannwg. Roedd ei chwaer, Gwen, ei faeres ac roedd y ddau ohonyn nhw yn gweithio i sefydlu'r Canolfan Cymunedol Buttrills. Roedd fe hefyd yn gweithio dros sefydlu cangen leol o gymdeithas Cŵn Tywys i'r Deillion ac i roi terfyn ar ansicrwydd tai.

 Cyfeiriadau 

Categori:Pobl o'r Barri
Categori:Gwleidyddion yr 20fed ganrif o Gymru
Categori:Marwolaethau 1981
Categori:Genedigaethau 1922
Categori:Prosiect Wicifflics